**Изх. № К – 487/31.05. 2019 г.**

**ДО: „ПЪТНИЧЕСКИ ПРЕВОЗИ“ ЕООД**

**БУЛСТАТ: 834 025 484**

**НА ВНИМАНИЕТО НА: ВАЛЕНТИН ДИМИТРОВ ВАСИЛЕВ**

**АДРЕС ЗА КОРЕСПОНДЕНЦИЯ:, УЛ. ПОП БОГОМИЛ 3**

[**ГР. ДОБРИЧ**](http://bg.wikipedia.org/wiki/%D0%94%D0%BE%D0%B1%D1%80%D0%B8%D1%87)**, П.КОД 9300**

**тел. 0896695309**

**ПОКАНА**

за представяне на оферта и сключване на договор за изпълнение на обществена поръчка с предмет:

*„Предоставяне на услуги (нощувки, хранене, транспорт, медицинско обслужване и др.) за провеждане на изнесени творчески занятия за учениците от школата по духова музика към НЧ „Зора 1894“ и школата по музика към СУ „Асен Златаров“ гр. Шабла в рамките на Договор № BG05M2OP001-3.002-0226-C01, проект „Равни възможности за нашите деца, чрез партньорство и образование в мултикултурна среда”, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове“*

**Уважаеми г-н Василев,**

С настоящото, на основание чл. 191, ал. 1, т. 1, във връзка с чл. 20, ал. 3, т. 2 от Закона за обществените поръчки (ЗОП), Ви каним да подадете оферта, при следните условия:

1. **Обект на обществената поръчка**

Обект на обществената поръчка е предоставянето на услуги по смисъла на чл. 3, ал. 1, т. 3 от Закона за обществените поръчки (ЗОП).

1. **Възложител**

Възложител на обществената поръчка по смисъла на чл. 5, ал. 2, т. 9 от ЗОП е Мариян Жечев – кмет на община Шабла.

1. **Приложим ред за възлагане**

Покана до определени лица по смисъла на чл. 191, ал. 1, т. 1, във връзка с чл. 20, ал. 3, т. 2 от Закона за обществените поръчки (ЗОП). **Обществената поръчка се провежда по реда на чл 191, ал.1. т.1 чрез Покана до определени лица, защото в срока за подаване на оферти за обявената обществена поръчка чрез Събиране на оферти с обява със същия предмет няма подадени оферти**

1. **Срок на валидност на офертата**

Срокът на валидност на офертата е **60 (шестдесет)** **календарни дни,** считано от изтичане на срока за подаването ѝ.

1. **Прогнозна стойност. Изисквания към участника.**

(1) Прогнозната стойност на поръчката е:

|  |  |  |  |
| --- | --- | --- | --- |
| Дейност | Брой  Участници | Пакетна цена на един участник за целия престой -  лева без ДДС | Обща цена  в лева без ДДС |
| „Организиране и провеждане на изнесени творчески занятия за учениците от школата по духова музика към НЧ „Зора 1894“ и школата по музика към СУ „Асен Златаров“ гр. Шабла; | Общо 29 участника в това число:  25 ученици и  4 ръководители | 298,33 | 8651,57 |

Офертата не може да надхвърля така определения финансов ресурс.

Обществената поръчка ще се финансира със средства от Договор № BG05M2OP001-3.002-0226-C01, проект „Равни възможности за нашите деца, чрез партньорство и образование в мултикултурна среда”, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове“

Предлаганата цена трябва да бъде определена в съответствие с условията от настоящата Покана и да включва всички присъщи разходи по изпълнение на всички работи, дейности, услуги, и др., нужни за качественото реализиране на предмета на договора за обществената поръчка.

Плащанията по договора ще се извършват по банков път, съгласно схемата за разпределяне на плащанията, определена в проекта на договора, приложен към настоящата покана.

(2) Изисквания за личното състояние

Възложителят отстранява участник, за когото е налице някое от обстоятелствата по чл. 54, ал. 1 и който не отговаря на поставените от възложителя критерии за подбор, ако има такива.

Основанията по чл. 54, ал. 1, т. 1, 2 и 7 се отнасят за лицата, които представляват участника.

Към офертата участниците подават декларация по образец на възложителя за липсата на основанията за отстраняване и съответствие с критериите за подбор, ако има такива. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 6 се подписва от лицето, което може самостоятелно да го представлява.

(3) Преди сключване на договора за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, съгласно чл.58, ал.1, т.1 и т.2 от ЗОП както и съответствието с поставените критерии за подбор. Документите се представят и за подизпълнителите и третите лица, ако има такива.

Когато участникът, избран за изпълнител, е чуждестранно лице, той представя съответните документи, издаден от компетентен орган, съгласно законодателството на държавата, в която участникът е установен. Възложителят няма право да изисква представянето на горните документи, когато обстоятелствата в тях са достъпни чрез публичен регистър или информацията или достъпът до тях се предоставя от компетентния орган на възложителя по служебен път.

1. **Специфични изисквания към Участника. Критерии за подбор** 
   1. **Годността (правоспособността) за упражняване на професионална дейност:**

Критерии за подбор, които се отнасят до годността (правоспособността) за упражняване на професионална дейност:

Участниците следва да притежават удостоверение за регистрация за извършване на туроператорска дейност, издадено от министърът на туризма или оправомощено от него длъжностно лице по реда на Закон за туризма.

*Участникът декларира, като посочва номера на издаденото удостоверение в Информация за участника. Преди сключване на договор за обществена поръчка, възложителят изисква от участника, определен за изпълнител, копие на удостоверение за регистрация за извършване на туроператорска дейност, издадено от министърът на туризма или оправомощено от него длъжностно лице по реда на Закон за туризма. В случай, че участникът е чуждестранно лице той може да представи валиден еквивалентен документ или декларация или друга държава - страна по Споразумението за Европейското икономическо пространство, доказващи вписването на участника в съответен регистър на тази държава.*

* 1. **Икономическо и финансово състояние:**

Критерии за подбор, които се отнасят до икономическо и финансово състояние: Участниците-туроператори следва да имат валидна задължителна застраховка „Отговорност на туроператора“ по чл. 97, ал. 1 от Закона за туризма. За чуждестранни лица – еквивалентна валидна застраховка, покриваща отговорността за причинени вреди вследствие на не разплащане със своите контрагенти, включително при неплатежоспособност и несъстоятелност, съгласно законодателството на държавата членка, в която са установени. Обстоятелството се посочва в Информация за участника.

При поискване от страна на Възложителя в случаите по чл. 67, ал. 5 от ЗОП изискването се доказва с копие на сертификат, издаден от застрахователя, удостоверяващ наличието на договор с участника за задължителна застраховка, а за чуждестранни лица - еквивалент.

При сключване на договора за изпълнение на поръчката участникът избран за изпълнител, представя на основание чл. чл. 67, ал. 6 от ЗОП: актуални документи за валидна застраховка „Отговорност на туроператора“, удостоверяващ съответствието с поставения критерий за подбор - сертификат, издаден от застрахователя, удостоверяващ наличието на договор с участника за задължителна застраховка, съдържащ реквизитите съгласно чл. 101 от Закона за туризма, а за чуждестранни лица – еквивалент.

* 1. **Техническите и професионалните способности:**

Критерии за подбор, които се отнасят до техническите и професионалните способности.

1. Участникът следва да е изпълнил идентични или сходни с предмета на поръчката дейности (услуги) /минимум една/ през последните 3 години, считано от датата посочена като краен срок за получаване на оферти.

*Под „сходни с предмета на поръчката“ следва да се разбират услуги, свързани с организиране и провеждане на изнесени творчески занятия и/или лагери в дуги населени места на групи от деца или ученици.*

**При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата включени в него.**

*Участникът представя Списък на услугите.*

*Преди сключване на договор за обществена поръчка, възложителят изисква от участника, определен за изпълнител, да представи списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга.*

1. **ГАРАНЦИИ**

Участникът, определен за изпълнител, представя гаранция за изпълнение в размер на 3 % от стойността на договора без ДДС. Участникът сам избира формата на гаранцията за изпълнение. Гаранциите се предоставят в една от следните форми:

1. парична сума - превод по набирателната сметка на Община Шабла: IBAN: BG 30 IABG 7495 3300 207 40; BIC: IABGBGSF в БАНКА „ИНТЕРНЕШЪНЪЛ АСЕТ БАНК ” АД клон ДОБРИЧ, офис Шабла;
2. банкова гаранция;
3. застраховка, която обезпечава изпълнението чрез покритие на отговорността на изпълнителя.

Гаранцията може да се предостави от името на изпълнителя за сметка на трето лице - гарант.

Участникът, определен за изпълнител, избира сам формата на гаранцията за изпълнение. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Ако се представя банкова гаранция, същата трябва да бъде открита в съответствие с условията по приложените в документацията образец на банкова гаранция за изпълнение на договора и да е със срок на валидност не по-кратък от 60 дни след крайния срок на договора.

Възложителят освобождава гаранциите, без да дължи лихви за периода, през който средствата законно са престояли при него.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

1. **Разходи за подготовка на офертата и участие**

Разходите за изготвяне на офертата и за участие във възлагането на поръчката са за сметка на участника. Възложителят не участва в тези разходи, независимо от начина на провеждане или изхода от възлагането.

1. **Подаване**

Офертата се представя в запечатана и непрозрачна опаковка, върху която се посочват (1) наименованието на участника; (2) адрес за кореспонденция, телефон и по възможност – факс и електронен адрес; (3) наименованието на поръчката.

Участникът следва да осигури своевременното получаване на документите за участие от Възложителя. Ако участникът изпраща документите си по поща или с препоръчано писмо с обратна разписка или чрез куриерска служба, разходите са за негова сметка. В този случай той следва да изпрати документите така, че да обезпечи тяхното получаване на посочения от Възложителя адрес преди изтичане на срока за получаване на офертите.

Рискът от забава или загубване на документите е за сметка на участника. Възложителят не се ангажира да съдейства за пристигането им на адреса и в срока, определен от него. Участникът не може да иска от Възложителя съдействия като: митническо освобождаване на пратка, получаване чрез поискване от пощенски клон или други подобни.

До изтичане на срока за получаване на оферти, участникът може да промени, допълни или оттегли подадените документи. Допълнението и промяната трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“.

1. **Място и срок за подаване на офертата**

Офертата се подават на адрес: гр. Шабла 9680, ул. „Равно поле“ № 35.

**Офертата се подава в срок до 17:00 ч. на 04.06.2019 г.**

1. **Отваряне на офертата**

Отварянето на офертата е публично и на него могат да присъства участника или негови упълномощени представители, както и представители на средствата за масово осведомяване.

**Офертата ще се отвори в 14:00 часа на 05.06.2019 г.**, в сградата на община Шабла. При промяна на датата и часа на отваряне на офертата участникът се уведомява писмено.

Представител на участник се допуска след удостоверяване на неговата самоличност и представяне на съответното пълномощно.

Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

1. **Действия на комисията при отваряне на офертата**

Възложителят със заповед определя нечетен брой лица (комисия), които да разгледат и оценят получената оферта.

Комисията съставя протокол за разглеждането и оценката на офертата. Протоколът се представя на възложителя за утвърждаване, след което в един и същ ден се изпраща на участника и се публикува в профила на купувача.

1. **Приложения;**
   * Списък на документите, съдържащи се в Офертата;
   * Информация за участника;
   * Декларация за участие на подизпълнител в обществената поръчка съгласно чл. 20, ал. 3, т. 2;
   * Декларация за съгласие за участие като подизпълнителп;
   * Декларация за липсата на обстоятелствата по чл.54, ал. 1, т.1,2 и 7 от ЗОП;
   * Декларация за липсата на обстоятелствата по чл. 54, ал. 1, т. 3-6 от ЗОП;
   * Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим;
   * Техническо предложение предложение за изпълнение на поръчката;
   * Списък на услугите, идентични или сходни с предмета на поръчката, изпълнени през последните 3 (три) години, считано до датата на подаване на офертата от съответния участник;
   * Ценово предложение;
   * Декларация по чл. 69 от ЗПКОНПИ;
   * Проект на договор;
   * Техническа спецификация.

**С уважение,**

|  |  |
| --- | --- |
| **Мариян Жечев**  **Кмет на община Шабла** |  |